અત્યારે તો સમગ્ર મામલે ભીનું સંકેલાઇ ગયું છે, પરંતુ કોર્પોરેશનના કબજા હેઠળના અનેક પ્લોટમાં કોઇ પણ પ્રકારની તંત્રની માલિકી હક ધરાવતાં બોર્ડ મુકાતાં નથી. પરિણામે લાખો રૂપિયાની કિંમતના પ્લોટમાં ગેરકાયદે બાંધકામ ઊભાં થઇ જાય છે. સ્ટેન્ડિંગ કમિટીના સભ્ય ગૌતમ કથીરિયાએ આ અંગે રજૂઆત કરી હતી. તેમ છતાં તંત્ર નિષ્ક્રિય રહેતાં અકળાયેલા શાસકોએ છેલ્લે મળેલી સ્ટેન્ડિંગ કમિટીની બેઠકમાં ગૌતમ કથીરિયા પાસે આવા બોર્ડ મૂકવા અંગે તાકીદની દરખાસ્ત મૂકી હતી. જેમાં અનામત પ્લોટની જાળવણી અંગે મોનિટરિંગ સેલનું ગઠન કરવાની પણ તંત્રને સૂચના અપાઇ છે.